Anformàtica

L'anformàtica a l'é na siensa dont l'utiss prinsipal a l'é l'ordinator.
A studia algoritm e struture ëd dàit; sò but a l'é ël tratament rassional, dzortut për mojen d'angign automàtich, ëd l'anformassion, considerà tanme la pilia fondamental ëd la conossensa e dla comunicassion ant ij camp técnich, conòmich e sossiaj.

Problema prinsipaj ant l'anformàtica a son:
 coj ch'a son j'oget, le struture, le procedure, ant un camp d'anteresse fissà, ch'a përmëtto l'automatisassion;
 coma descrive an manera formal ij procediment për traté dàit, anformassion, conossense an vàire sistema;
 coma progeté e fabriché dij sistema compless fidà për traté ëd fasson rassional dàit, anformassion, conossense;
 coma dovré për da bin ij sistema anformàtich;
 coma a marcia la comunicassion, coma formalisela, coma realisela an na manera ch'a sia belfé dovrela;
 ëd che educassion a-i é damanca për na conossensa ëd base e për un bon usage dij sistema anformàtich.
An vàire setor j'aplicassion dl'anformàtica a son ëdventà essensiaj, për esempi ant la gestion dj'asiende.